APM ปั้น BM เข้า mai
 APM พร้อมนำ "บางกอกชีท เม็ททัล" ยื่นไฟลิ่ง ขายหุ้น IPO จำนวน 200 ล้านหุ้น ภายในเดือน ธ.ค.นี้
19 พ.ย. 2558

ผู้สื่อข่าวรายงานว่า บริษัท บางกอกชีท เม็ททัล จำกัด (มหาชน) หรือ BM เตรียมยื่นแบบแสดงรายการข้อมูล (ไฟลิ่ง) และร่างหนังสือชี้ชวนเพื่อเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวน 200 ล้านหุ้น ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ภายในเดือน ธ.ค.นี้ 
โดยคาดว่าจะเข้าซื้อขายในตลาดหลักทรัพย์ เอ็ม เอ ไอ (mai) ได้ประมาณไตรมาส 2/59 ซึ่งมี บริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน
อนึ่ง BM เป็นหนึ่งในผู้นำผู้ผลิตแปรรูปและขึ้นรูปโลหะ อาทิ เช่น รางและท่อร้อยสายไฟฟ้า ตู้สื่อสาร ตู้ไฟฟ้า ตู้โลหะ และแผงควบคุมไฟฟ้าที่ใช้ตามอาคาร คอนโดมิเนียม สำนักงาน ห้างสรรพสินค้า โรงงานอุตสาหกรรม สถานีไฟฟ้า เป็นต้น